**Tárgy: Felkérés kérdőív kitöltésére az MNB konjunktúra felmérésében**

Tisztelt Cégvezető Úr/Hölgy!

A Magyar Nemzeti Bank (MNB) kiemelt feladatának tekinti, hogy megismerje és folyamatosan nyomon kövesse a magyar vállalati szektor gazdasági helyzetét és kilátásait. Ennek kapcsán az MNB rendszeres konjunktúra felmérést végez a hazai vállalatok körében azzal a céllal, hogy a jegybank hiteles képet kapjon a gazdasági folyamatok aktuális és várható alakulásáról.

A hivatalos statisztikáról szóló 2016. évi CLV. törvény adta keretek között néhány olyan kérdés megválaszolásában szeretnénk együttműködésüket kérni, amelyek segítenek pontosabb képet alkotni a magyar vállalati szektor gazdasági helyzetéről, illetve az általános üzleti hangulat aktuális és jövőbeli várakozásairól. Kérjük, segítsék munkánkat azzal, hogy kitöltik az MNB honlapján az alábbi hivatkozáson elérhető rövid kérdőívet **2021. november 30-ig**. A kitöltés mintegy 10 percet vesz igénybe.

**<https://mnbpoll.mnb.hu/Survey.aspx?surveyid=155045204&lng=hu-HU>**

Eddigi felméréseink eredményei megtalálhatók az MNB honlapján a sajtóközlemények között. A legfrissebb publikáció az alábbi hivatkozásra kattintva érhető el.

[**Konjunktúra felmérés: Az MNB vállalati konjunktúra felméréseinek 2021. augusztusi eredményei**](https://www.mnb.hu/sajtoszoba/sajtokozlemenyek/2021-evi-sajtokozlemenyek/konjunktura-felmeres-az-mnb-vallalati-konjunktura-felmereseinek-2021-augusztusi-eredmenyei)

Az adatszolgáltatás nem kötelező, a felmérésben való részvétel önkéntes. A válaszadás név nélkül történik (anonim). A kérdőív nem tartalmaz a vállalat azonosítására alkalmas kérdéseket. Az adatgyűjtés statisztikai célból történik. A válaszokat összesítve dolgozzuk fel, amelyekből egyedi adatokat nem tartalmazó elemzéseket kívánunk készíteni. Amennyiben a felmérés kapcsán kérdésük merülne fel, az MNB illetékes munkatársai készséggel állnak rendelkezésre a [vallalatifelmeres@mnb.hu](mailto:vallalatifelmeres@mnb.hu) e-mail címen keresztül.

Köszönjük szíves együttműködésüket!

Üdvözlettel,

|  |  |
| --- | --- |
|  | **Baksay Gergely**  Ügyvezető igazgató |
| KÖZGAZDASÁGI ELEMZÉSEKÉRT ÉS VERSENYKÉPESSÉGÉRT FELELŐS ÜGYVEZETŐ IGAZGATÓ | 1054 Budapest, Szabadság tér 9. |